CELEX: 62011CA0061
Language: ro
Date: 2011-04-28 00:00:00
Title: Cauza C-61/11: Hotărârea Curții (Camera întâi) din 28 aprilie 2011 (cererea de pronunțare a unei hotărâri preliminare formulată de Corte di Appello di Trento — Italia) — Procedură penală împotriva Hassen El Dridi alias Karim Soufi (Spațiul de libertate, securitate și justiție — Directiva 2008/115/CE — Returnarea resortisanților țărilor terțe aflați în situație de ședere ilegală — Articolele 15 și 16 — Reglementare națională care prevede o pedeapsă cu închisoarea pentru resortisanții țărilor terțe aflați în situație de ședere ilegală în cazul refuzului de a se supune unui ordin de a părăsi teritoriul unui stat membru — Compatibilitate)

25.6.2011   
            
            
               RO
            
            
               Jurnalul Oficial al Uniunii Europene
            
            
               C 186/8
            
         Hotărârea Curții (Camera întâi) din 28 aprilie 2011 (cererea de pronunțare a unei hotărâri preliminare formulată de Corte di Appello di Trento — Italia) — Procedură penală împotriva Hassen El Dridi alias Karim Soufi
   (Cauza C-61/11) (1)
   
   (Spațiul de libertate, securitate și justiție - Directiva 2008/115/CE - Returnarea resortisanților țărilor terțe aflați în situație de ședere ilegală - Articolele 15 și 16 - Reglementare națională care prevede o pedeapsă cu închisoarea pentru resortisanții țărilor terțe aflați în situație de ședere ilegală în cazul refuzului de a se supune unui ordin de a părăsi teritoriul unui stat membru - Compatibilitate)
   2011/C 186/14
   Limba de procedură: italiana
   
      Instanța de trimitere
   
   Corte di Appello di Trento
   
      Partea din acțiunea principală
   
   Hassen El Dridi alias Karim Soufi.
   
      Obiectul
   
   Cerere de pronunțare a unei hotărâri preliminare — Corte di Appello di Trento — Interpretarea articolelor 15 și 16 din Directiva 2008/115/CE a Parlamentului European și a Consiliului din 16 decembrie 2008 privind standardele și procedurile comune aplicabile în statele membre pentru returnarea resortisanților țărilor terțe aflați în situație de ședere ilegală (JO L 348, p. 98) — Returnarea resortisanților țărilor terțe aflați în situație de ședere ilegală — Condiții pentru luarea în custodie publică în scopul îndepărtării — Aplicabilitate directă — Legislație națională care prevede pedeapsa închisorii de la 1 la 4 ani pentru resortisantul unei țări terțe care după notificarea unui ordin de returnare își continuă șederea ilegală pe teritoriul național
   
      Dispozitivul
   
   Directiva 2008/115/CE a Parlamentului European și a Consiliului din 16 decembrie 2008 privind standardele și procedurile comune aplicabile în statele membre pentru returnarea resortisanților țărilor terțe aflați în situație de ședere ilegală, în special articolele 15 și 16, trebuie interpretată în sensul că se opune reglementării unui stat membru, precum cea în discuție în acțiunea principală, care prevede aplicarea unei pedepse cu închisoarea unui resortisant al unei țări terțe aflat în situație de ședere ilegală pentru simplul motiv că, încălcând un ordin de a părăsi teritoriul acestui stat într-un termen determinat, acesta rămâne pe teritoriul respectiv fără motive justificate.
   
      (1)  JO C 113, 9.4.2011.